《咏怀》
清代·张自超

阮生何鄙固，往往泣途穷。途岂有穷时，毋乃太热中。

学道无独有，举足迷西东。太虚亦寥阔，顾弗容其躬。

能贵不能贱，遂为物所攻。时论于儒者，谓贫为素风。

摇落感剩蒂，飘漾如飞蓬。愿为达观者，与世开鸿蒙。

作者简介：（1657—1717）江苏高淳人，字彝叹。康熙四十二年进士。博通经史，以躬行实践为主。有《春秋宗朱辨义》。
清诗别裁集